《闻延州警》
宋代·郭稹

塞日兵前惨，城烟战后无。
分明千帝纪，况乃畔天都。
桂玉京师涌，金汤鄜路孤。
迟回思庙筭，端坐愧龙图。

作者简介：宋开封祥符人，字仲微。世寓郑州。第进士。历官集贤校理、河阳通判，入为三司度支、户部判官，累迁尚书刑部员外郎，同修起居注。仁宗康定元年使契丹，契丹厚礼之，同出观猎，延稹射，一发中走兔，众皆愕视。尝与王尧臣、宋庠等修《崇文总目》。累官龙图阁直学士、权知开封府。文思敏捷，尤刻意于赋，又好聚古书画。